Source: http://www.slovensketrvalky.sk/informacie/detail/obchodne-podmienky
Timestamp: 2017-09-23 07:28:54+00:00
Document Index: 2162526

Matched Legal Cases: ['§ 3', '§ 34', '§ 3', '§ 9', '§ 3', '§3', '§12']

Obchodné podmienky | Slovenské trvalky
Tieto Všeobecné obchodné podmienky upravujú práva a povinnosti kupujúceho a predávajúceho, ktorým sú Slovenské trvalky, s.r.o. , so sídlom Suchá nad Parnou 125, 91901 Suchá nad Parnou, IČO:47430567, IČ DPH: SK2023902430, zapísané v Obchodnom registri SR, Okresného súdu Trnava, dňa 12.10.2013 (ďalej len "predávajúci") pri uzatváraní kúpnych zmlúv prostredníctvom internetu, cez e-shop umiestnený na internetovej stránke www.slovensketrvalky.sk
Orgán dozoru: Slovenská obchodná inšpekcia Trnava
Kúpna zmluva je uzavretá záväzným akceptovaním návrhu na uzavretie kúpnej zmluvy kupujúceho predávajúcim vo forme e-mailovej správy kupujúceho zaslaného predávajúcemu alebo vo forme kupujúcim vyplneného a odoslaného formulára na internetovej stránke predávajúceho.
2.Definície
E-Shop: je internetový obchod umiestnený na internetovej stránke www.slovensketrvalky.sk umožňujúci nakupovanie tovaru na uvedenej stránke
Kupujúci: je fyzická alebo právnická osoba spôsobilá na právne úkony, ktorá prejavila záujem nakupovať cez E-Shop a uzavrieť s ʹʹpredávajúcimʹʹ kúpnu zmluvu. Je to osoba ktorá za účelom nákupu riadne vyplnila cez E-Shop záväznú objednávku a doručila ju ʹʹpredávajúcemuʹʹ.
Predávajúci: je ním prevádzkovateľ Slovenské trvalky, s.r.o., IČO: 47430567
Registrácia: jedná sa o vyplnenie elektronického formulára obsahujúceho polia pre vyplnenie aj osobných údajov kupujúceho. Údaje označené hviezdičkou sú povinné pre úspešnú registráciu.
Objednávkový formulár: je elektronický formulár obsahujúci osobné údaje kupujúceho, označenie objednaného tovaru a jeho cenu, miesto a spôsob dodania tovaru a cenu za doručenie tovaru.
Termín dodania: je to predpokladaný termín dodania tovaru. Jedná sa však o predbežný termín a nieje záväzný. V prípade nepriaznivých poveternostných podmienok, prekážkach pri dodaní, prípadne iných nepredvidateľných udalostí, ktorým nemohol dodávateľ zabrániť, sa môže meniť.
Aktuálna ponuka: je ponuka tovaru zverejnená na stránke www.slovensketrvalky.sk. Zmeny v aktuálnej ponuke budú zverejnené na danej stránke.
3.Uzatváranie kúpnych zmlúv:
Kúpna zmluva je uzavretá záväzným akceptovaním návrhu na uzavretie kúpnej zmluvy kupujúceho predávajúcim prostredníctvom E-Shopu www.slovensketrvalky.sk, prípadne na adresu jeho prevádzky, prostredníctvom elektronickej komunikácie formou emailu.
4.Objednávka a popis tovaru:
Objednávka sa považuje za záväznú ako pre objednávateľa tak i pre dodávateľa. Objednávateľ objednávkou prehlasuje, že si tovar záväzne objednáva u dodávateľa, dodávateľ tiež berie objednávku za záväznú. Objednávateľ má právo až do momentu vyexpedovania objednávky na jej bezplatné stornovanie.
Dodávateľ sa pokúsi vyvinúť všetko svoje úsilie, aby dodal objednaný tovar v čas a v plnej miere objednávky. Vyhradzuje si však právo na stornovanie objednávky ktorá sa objaví duplicitne, prípadne objednávku zákazníka ktorý v minulosti dvakrát odmietol prevzatie balíka, s úmyslom poškodiť dodávateľa.
Obrázky uvedené na stránke E-Shopu sú ilustračné. Zachytávajú dospelé rastliny pestované v ideálnych podmienkach.
Minimálna hodnota objednávky je 10 EUR. V prípade menších objednávok ako 10 EUR bude účtovaný manipulačný poplatok 1,50 EUR.
5.Cena tovaru
Cena za objednaný tovar je uvedená v aktuálnej ponuke, v objednávke, ako aj v potvrdení objednávky. Cena vždy zahŕňa DPH a je stanovená v mene Euro.
Kúpna cena tovaru nezahŕňa náklady na prepravu tovaru. Náklady budú kupujúcemu účtované osobitne podľa spôsobu prepravy tovaru do miesta dodania, ktorý si kupujúci zvolil.
Po uzavretí Kúpnej zmluvy sa kupujúci zaväzuje zaplatiť kúpnu cenu dodávateľovi. Záväzok kupujúceho zaplatiť kúpnu cenu je splnený momentom pripísania kúpnej ceny na účet dodávateľa alebo odovzdaním kúpnej ceny kuriérovi alebo Slovenskej pošte.
6.Dodacia lehota
Dodávateľ upozorňuje, že nie všetok tovar je možné hneď vyexpedovať. Jedná sa o rastlinný materiál ktorý má špecifické potreby na skladovanie. Dodávateľ sa zaväzuje dodržať stanovený termín, pokiaľ však nedôjde k nepredvídateľným udalostiam, zmena klimatických podmienok, nálety škodcov, ktoré aj s vynaložením všetkých síl nedokázal odstrániť.
Dodávateľ si vyhradzuje právo bez predošlého upozornenia stiahnuť tovar z ponuky, hoc na uvedený tovar prijal objednávku.
Jednotlivé druhy rastlín dodávame v období najvhodnejšom pre ich vysádzanie, pričom dodržujeme základné agrotechnické termíny. Dané termíny sa rok od roku môžu líšiť v závislosti od poveternostných podmienok. Vo všeobecnosti primáme objednávky od polovice januára a tovar začíname expedovať od polovice marca až do polovice októbra v závislosti od poveternostných podmienok.
Rastliny štandardne expedujeme od pondelka najneskôr do stredy, aby boli rastliny doručené do konca pracovného týždňa.
Objednávky vybavujeme, podľa prichádzajúceho poradia. Rastliny sú balené v deň expedície aby sme zaručili maximálnu čerstvosť dodávaného rastlinného materiálu. Po oznámení uloženia zásielky na pošte sa ju snažte, prosím, čo najskôr vyzdvihnúť. Odoslanie zásielky oznamujeme odoberateľovi prostredníctvom mailu.
7.Dodanie tovaru
Nami dodávaný tovar dôkladne označujeme a zabalený zasielame kuriérom. K hodnote objednaného tovaru odoberateľovi účtujeme prepravné a balné. Za doručenie objednaného rastlinného materiálu prostredníctvom kuriérskej služby bude účtovaný zákazníkovi poplatok vo výške 5,50 EUR. Tovar bude doručený do 48 h od zabalenia do vašich rúk.
Ak je zvolená platba formou dobierky je účtované ku zásielke dobierne vo výške 1,00 EUR. V prípade platby vopred na účet, sa neúčtuje dobierny poplatok. Zásielka bude vyexpedovaná až po pripísaní platby na účet príjemcu.
Rastlinný materiál je zabalený v kartónovej škatuli, každá rastliny je označená menovkou a zabalená v papierovom obale, aby nedošlo k poškodeniu.
Osobný ober objednávok na je možný po telefonickom, alebo e-mailovom dohovore na adrese Suchá nad Parnou 125, vždy v pracovných dňoch medzi 8 - 16 hodinou . Je potrebné sa vopred ohlásiť a dohodnúť si termín nakoľko objednávku musíme pripraviť. Ďakujeme za pochopenie.
Objednávateľ sa zaväzuje, že balenie s tovarom otvorí bezodkladne po prijatí tovaru na pošte, prípadne u kuriéra. Objednávateľ sa zaväzuje, že po prijatí oznámenia o odoslaní objednávky, prípadne po zanechaní odkazu dopravcom prevezme tovar od dopravcu bezodkladne a v čo najkratšom čase, aby nedošlo k poškodeniu, prípadne znehodnoteniu tovaru. V prípade, že zákazník neprevezme tovar bezodkladne, prechádza nebezpečenstvo hroziace z dôvodu poškodenia zásielky neprebratím tejto zásielky včas na objednávateľa.
V zmysle § 3 ods.1.) zákona č. 250/2007 Z.z. má zákazník právo na reklamáciu, pokiaľ nami dodaný tovar nespĺňa deklarované parametre, úplnosť zásielky nezodpovedá potvrdenej objednávke alebo je dodaný tovar zamenený.
zákazník je povinný reklamáciu podať písomne a to buď formou listu na adresy dodávateľa, alebo formou elektronickej komunikácie. Dodávateľ nezodpovedá za nedoručenie emailovej správy do schránky prevádzkovateľa, prípadne za stratu reklamácie prostredníctvom pošty, t.j. nedoručenie obyčajnej poštovej obálky. Príjem emailovej reklamácie dodávateľ potvrdí písomne formou emailu.
zákazník je povinný pri uplatnení reklamácie postupovať nasledovne v zmysle § 34 a násl. Zákona č. 40/1964 Z.z. a preto je povinný pri reklamácii postupovať nasledovne:
• Zaslať fotokópiu faktúry
• Uviesť názov reklamovanej rastliny
• Počet reklamovaných rastlín
V prípade, že nebola dodaná fakturovaná položka, vyhradzujeme si právo na naše náklady doposlať chýbajúcu rastlinu v čo najkratšom čase. V prípade jej vypredania, so súhlasom zákazníka bude položka zaslaná dodatočne, prípadne sa výška kúpnej ceny chýbajúceho tovaru pripíše zákazníkovi na jeho bankový účet.
V prípade, že dôjde k úhynu rastlín, posudzuje sa každá reklamácia jednotlivo, t.j. skúma sa ako došlo k úhynu a objednávateľ je povinný poskytnúť súčinnosť dodávateľovi pri zisťovaní skutočností podstatných pre posúdenie reklamácie. Preto aj uhynutý tovar nevyhadzujte !
V prípade, že zákazník požaduje vrátenie peňazí za uhynutý tovar, poškodený tovar, prípadne jemu nevyhovujúci tovar, je povinný reklamovaný tovar na svoje náklady vrátiť na adresu prevádzkarne dodávateľa. V prípade, že odmietne objednávateľ uvedený tovar vrátiť, reklamácia sa považuje za neopodstatnenú.
Dodávateľ je povinný o reklamácii rozhodnúť bezodkladne, najneskôr do 30 dní odo dňa prijatia reklamácie. O forme vybavenia reklamácie rozhoduje vždy dodávateľ mimo vyslovene zákonom stanovených podmienok. Snahou dodávateľa je, aby reklamácia bola vybavená čo najskôr a k spokojnosti zákazníka, avšak každá reklamácia je posudzovaná individuálne.
dodávateľ nezodpovedá za vady na tovare spôsobené:
- mechanickým poškodením.
- neodvratnou udalosťou, živelnou pohromou (mráz, sucho, povodne), alebo zásahom „Vyššej moci“
- nesprávnym zaobchádzaním v rozpore s návodom na použitie, prípadne nesprávnym pestovaním.
Ostatné práva a povinnosti neupravené v reklamačnom poriadku sa riadia príslušnými právnymi predpismi v zmysle zákonov SR.
Nezasielajte nám zásielky s reklamovaným tovarom na dobierku, z technických dôvodov ich nemôžeme prijať.
9.Vrátenie tovaru a odstúpenie od zmluvy
Kupujúci je oprávnený odstúpiť od kúpnej zmluvy bez udania dôvodu v súlade s ust. § 3 a nasl. Zákona č. 102/2014 Z.z. o ochrane spotrebiteľa pri predaji na diaľku (ďalej len „Zákon o ochrane spotrebiteľa pri predaji na diaľku“), v lehote 14 dní od prevzatia tovaru. Ak spotrebiteľ odstúpi od zmluvy , bude znášať náklady na vrátenie tovaru predávajúcemu. Máte právo po prevzatí tovar rozbaliť a odskúšať obdobným spôsobom ako je obvyklé pri nákupe v klasickom kamennom obchode. Odskúšať však neznamená začať tovar používať a po niekoľkých dňoch vrátiť. Ak sa rozhodnete pre odstúpenie v tejto lehote, prosíme Vás o dodržanie nižšie uvedených podmienok:
Vyplnte formulár na odstúpenie od zmluvy, ktorý ste obdržali v potvrdzujúcom emaili o prijatí objednávky a zašlite ho elektronicky, alebo poštou na naše kontaktné adresy.
-tovar a príslušenstvo musia byť nepoškodené
-tovar musí byť kompletný (vrátane príslušenstva, záručného listu, návodu atď.)
-zašlite spolu s tovarom aj doklad o kúpe (faktúra) a číslo Vášho účtu, na ktorý má byť prevedená platba.
Tovar vo vlastnom záujme pošlite doporučene a poistený, prípadne vracajte osobne nakoľko neručíme za jeho prípadnú stratu na ceste k nám. Doporučene neznamená na dobierku - tovar zaslaný na dobierku nepreberáme.
Podľa § 9 ods. 1 a § 3 ods. 1 zákona č. 102/2014 Z.z. o Ochrane spotrebiteľa a pri predaji tovaru alebo poskytovaní služieb na základe zmluvy uzavretej na diaľku bude spotrebiteľovi do 14 dní od dňa doručenia oznámenia o odstúpení od zmluvy vrátené všetky platby , ktoré od neho prijal na základe zmluvy alebo v súvislosti s ňou , vrátane nákladov na dopravu.
Lehota na odstúpenie od zmluvy začína plynúť v deň, keď kupujúci, alebo ním určená osoba prevezme všetky časti zaslaného tovaru.
Nakupujúci – spotrebiteľ – má právo obrátiť sa na predávajúceho so žiadosťou o nápravu (e-mailom na info@slovensketrvalky.sk), ak nie je spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho práva. Ak predávajúci odpovie na túto žiadosť zamietavo alebo na ňu neodpovie do 30 dní od jej odoslania, spotrebiteľ má právo podať návrh na začatie alternatívneho riešenia sporu subjektu alternatívneho riešenia sporov (ďalej len subjekt ARS) podľa zákona 391/2015 Z.z. ARS subjektami sú orgány a oprávnené právnické osoby podľa §3 zákona 391/2015 Z.z. Návrh môže spotrebiteľ podať spôsobom určeným podľa §12 Zákona 391/2015 Z.z.
Kupujúci si môže kedykoľvek svoje osobné údaje skontrolovať a zmeniť po prihlásení sa na stránke www.slovensketrvalky.sk
Internetový obchod www.slovensketrvalky.sk si vyhradzuje právo ustúpiť od záruky bezpečnosti v prípade napadnutia serveru neznámym páchateľom (heckerom). Iba v takom prípade neplatia vyššie uvedené pravidlá manipulácie s dátami.
Uvedením a poskytnutím osobných údajov v rozsahu meno, priezvisko, adresa trvalého bydliska a telefonický kontakt udeľuje kupujúci predávajúcemu súhlas na spracovanie jeho osobných údajov pre účely akceptácie a vybavenia objednávky, vyúčtovania kúpnej ceny za tovar a pre reklamné a propagačné účely predávajúceho (zasielanie reklamných ponúk Zákazníkovi).
Kupujúci má právo na likvidáciu svojich údajov, žiadosť je potrebné zaslať písomne na adresu prevádzkovateľa. Ďalej má právo nedostávať reklamné emaily prevádzkovateľa, právo odmietnuť je možné písomne na adrese prevádzkovateľa, prípadne v informačnom emaile, kde je možnosť odhlásiť sa z prijímania týchto správ. Predávajúci vyhlasuje, že osobné údaje kupujúceho budú použité v súlade so zákonom č. 122/2013 Z.z. o ochrane osobných údajov. Kupujúci zodpovedá za správnosť, pravdivosť, aktuálnosť a úplnosť poskytnutých osobných údajov. Práva kupujúceho ako dotknutej osoby sú uvedené v zákone č.122/2013 Z.z. o ochrane osobných údajov. Tento súhlas na spracovanie osobných údajov poskytujete na dobu neurčitú, pričom ste oprávnený tento súhlas kedykoľvek písomne odvolať na adrese dodávateľa a spracovateľa osobných údajov.
Slovak Parcel Service s.r.o. IČO: 31329217, AP EKO,s.r.o. (IČO: 45303941), Krea SK, s.r.o. (IČO:36553433)
Obchodné podmienky platia od 7. 11. 2013.